
In  numele  lui  Allah  Ar-Rahman  (Cel  Milostiv), 
Ar-Rahlm  (Cel  îndurător) 

întrebări  frecvente  despre  Allah 

întrebările  pe  care  ateii  le  adresează  de  obicei  cu  privire  la 
Allah  pot  varia,  însă  sunt  previzibile: 

1.  „Există  dovezi  că  Dumnezeu  există?” 

2.  „Cum putem  dovedi  că  există  un  Dumnezeu?” 

3.  „Unde  este  Dumnezeu?” 

4.  „Care  este  originea  lui  Dumnezeu?  De  unde  a 
apărut?” 

5.  „Poate  Dumnezeu  face  orice?” 

6.  „De  ce  a  creat  Dumnezeu  totul?  ” 

7.  „Este  Dumnezeu  pur,  iubitor  şi  corect  -  De  unde  au 
apărut  răul  şi  nedreptatea?” 

8.  „  Totul  se  întâmplă  conform  planului  lui  Dumnezeu?” 

9.  „Dacă  există  un  Singur  Dumnezeu,  atunci  de  ce 
există  atât  de  multe  religii?” 

10.  „De  unde  ştim  că  Nobilul  Coran  este  într-adevăr  de 
la  Dumnezeu?” 

11.  „De  ce  spune  Coranul  «Noi»  şi  «El»  atunci  când  se 
referă  la  Dumnezeu?” 

12.  „Este  Allah  acelaşi  cu  Dumnezeul  evreilor  şi  al 
creştinilor?” 

13.  „Allah  îi  va  trata  pe  evrei  şi  pe  creştini  la  fel  ca  pe 
musulmani?  ” 

1.  „Există  dovezi  că  Dumnezeu  există?” 

Răspuns: 

Da.  Allah  a  pogorât  minuni,  revelaţii  şi  a  trimis  mesageri 
pentru  a  oferi  dovezi  clare  că  El  există  şi,  mai  important  decât 
atât,  ce  anume  ar  trebui  să  facem  după  ce  ne  convingem  de 
existenţa  Sa. 

Allah  a  trimis  profeţi  şi  mesageri  cu  multe  dovezi,  de-a 
lungul  veacurilor,  pentru  ca  oamenii  să  poată  vedea  în  mod 
clar,  cu  ochii  lor,  folosindu-şi  propriile  simţuri,  minunile  şi 
dovezile  care  indică  faptul  că  Allah  există  cu  adevărat. 

Minunile  profeţilor  şi  ale  mesagerilor  lui  Allah  au  ajuns  la 
oameni  de-a  lungul  timpului.  Moise  (Pacea  fie  asupra  sa!),  le-a 
arătat  multe  minuni  lui  Faraon  şi  fiilor  lui  Israel.  Urgii,  lăcuste, 
apă  care  se  transformă  în  sânge,  toiagul  care  devine  şarpe, 
vocea  din  rugul  aprins  şi  despărţirea  Mării  Roşii,  au  fost 
miracole  clare  pentru  oamenii  din  timpul  lui  Moise  (Pacea  fie 
asupra  sa!). 

Din  nou,  Allah  l-a  trimis  pe  Isus,  fiul  Măriei  (Pacea  fie 
asupra  sa!),  cu  miracole  clare  pentru  oamenii  din  timpul  său.  El 
(Pacea  fie  asupra  sa!),  a  vorbit  încă  din  leagăn,  de  când  s-a 
născut,  a  creat  păsări  din  lut,  a  vindecat  bolnavi,  a  dat  vedere 
orbilor  şi  chiar  a  adus  un  om  mort  înapoi  la  viaţă.  Toate  acestea 
erau  semne  clare  pentru  ca  oamenii  să  ştie  că  Isus  (Pacea  fie 
asupra  sa!),  este  un  mesager  al  lui  Allah,  aşa  cum  a  fost  Moise 
(Pacea  fie  asupra  sa!)  înaintea  lui. 

Mohammed  (Pacea  şi  binecuvântarea  lui  Allah  fie  asupra 
sa!),  a  fost  ultimul  şi  pecetea  mesagerilor  lui  Allah,  fiind  trimis 
pentru  întreaga  omenire.  Allah  l-a  trimis  cu  o  serie  de  minuni, 

iar  una  dintre  acestea  a  fost  Coranul.  Predicţiile  şi  profeţiile  lui 
Mohammed  (Pacea  şi  binecuvântarea  lui  Allah  fie  asupra  sa!) 
s-au  adeverit  chiar  în  acest  secol,  iar  Coranul  a  fost  folosit 
pentru  a-i  convinge  până  şi  pe  oamenii  de  ştiinţă  de  existenţa 
lui  Allah. 

Coranul  este  cea  mai  bună  dintre  dovezi  pentru  existenţa 
lui  Allah  şi  astăzi  peste  un  un  miliard  şi  jumătate  de  oameni 
memorează  şi  recită  din  textul  exact,  în  aceeaşi  limbă  în  care  a 
fost  revelat;  limba  arabă.  Milioane  de  musulmani  au  memorat 
întregul  Coran  din  scoarţă  în  scoarţă  şi  îl  pot  recita  din 
memorie. 

Nimeni  nu-L  vede  sau  aude  pe  Allah,  nici  măcar  Profetul 
Mohammed  (Pacea  şi  binecuvântarea  lui  Allah  fie  asupra  sa!) 
nu  putea  face  acest  lucru.  Noi  nu  suntem  capabili  să  ne  folosim 
simţurile  pentru  a  avea  vreun  fel  de  contact  cu  El,  însă,  în  islam 
suntem  încurajaţi  să  ne  folosim  aceste  simţuri  pentru  a 
recunoaşte  că  Universul,  cu  tot  ceea  ce  se  află  în  el,  nu  a  putut 
să  se  creeze  singur.  Ceva  a  trebuit  să  îl  proiecteze  şi  să-l  pună 
în  mişcare.  Acest  lucru  se  află  dincolo  de  capacitatea  noastră 
de  a  săvârşi,  dar  este  ceva  ce  putem  înţelege. 

Cunoaştem  din  învăţăturile  lui  Mohammed  (Pacea  şi 
binecuvântarea  lui  Allah  fie  asupra  sa!)  că  dovezile  existenţei 
lui  Dumnezeu  (Allah)  sunt  evidente  din  ceea  ce  ne  înconjoară 
zi  de  zi.  Fiecare  om  cu  raţiune  recunoaşte  repede  existenţa  Lui, 
cu  condiţia  ca  acesta  să  nu  fie  atât  de  încăpăţânat  încât  să 
ignore  dovezile  evidente,  care  se  află  chiar  în  faţa  lui,  în  faţa 
noastră. 

Nu  trebuie  să  vedem  artistul  pentru  a  recunoaşte  o  pictură, 
corect?  Deci,  aşa  cum  putem  vedea  picturile,  fără  să-i  vedem 
pe  artişti  în  timp  ce  le  pictează,  în  acelaşi  fel,  putem  să  credem 

că  Allah  a  că  Allah  a  Creat  totul,  fără  a  fi  nevoie  să-L  vedem 
(sau  atinge,  auzi,  etc.). 


2.  „Cum putem  dovedi  că  există  un  Dumnezeu?” 

Răspuns: 

Notă!  Nu  este  scopul  nostru  să  ,,  dovedim  ”  existenţa  lui 
Dumnezeu.  Suntem  interesaţi  numai  de furnizarea  de  declaraţii 
clare,  bazate  pe  fapte  şi  logică,  pentru  ca  apoi  să  lăsăm  ca 
fiecare  să  decidă  pentru  sine  pe  cine  vrea  să  creadă.  Au  existat 
întotdeauna  oameni  care  au  crezut  în  existenţa  lui  Dumnezeu 
şi  oameni  care  au  negat  existenţa  Sa.  Trebuie  să  realizăm  că 
există  unii  care  nu  vor  sa  creadă,  indiferent  câte  probe  sau 
dovezi  le  vom  prezenta.  Motivul  este  acela  că  ei  nu  doresc  să 
creadă  într-un  Creator  sau  Susţinător,  să  ia  în  considerare  că 
într-o  zi  vor  trebui  să  răspundă  pentru  acţiunile  lor  şi  pentru 
refuzul  de  a-L  recunoaşte  pe  Binefăcătorul  lor.  Căruia  îi 
datorează  existenţa  lor.  Ne-am  dat  seama  că  nu  este  vorba, 
atât  de  mult,  despre  cât  încercăm  noi  le  transmitem 
convingerile  noastre,  cât  este  nevoie  ca  ei  să  treacă  peste 
prejudecăţile  preconcepute  împotriva  credinţei  propriu-zise. 
Acesta  înseamnă  că  este  într-adevăr  o  chestiune  de  călăuzire 
de  Sus.  Dacă  ei  refuză  chiar  şi  cu  dovezi  evidente,  în  faţa  lor, 
acest  lucru  nu  este  între  noi  şi  ei,  ci  este  între  ei  şi  Creatorul 
lor.  Din  nou,  nu  este  treaba  noastră  să  „  dovedim  ”  nimic 
nimănui.  Trebuie  doar  să  prezentăm  faptele  adevărate  şi  să  le 
permitem  ascultătorilor  să  ia  propriile  decizii. 

începem  cu  o  logică  simplă.  Când  ceva  este  chiar  în  faţa 
ochilor  noştri,  este  dificil  să-l  negăm,  nu  este  aşa?  A  pune 
întrebări  retorice  poate  fi  foarte  folositor  în  prezentarea  cazului 

nostru.  începeţi  cu  întrebarea:  „Poţi  să  dovedeşti  că  exişti?” 
Da,  desigur  că  poţi.  Tu  doar  îţi  foloseşti  simţurile  pentru  a 
determina  ceea  ce  poţi  vedea,  auzi,  simţi,  mirosi,  gusta  şi  chiar 
ai  emoţii.  Toate  acestea  sunt  o  parte  a  existenţei  tale.  Dar 
acesta  nu  este  modul  în  care  noi  îl  percepem  pe  Dumnezeu  în 
islam.  Ne  putem  uita  la  lucrurile  pe  care  le-a  Creat  şi  la  modul 
în  care  El  are  grijă  de  acestea  şi  le  susţine,  ca  să  ştim  că  nu 
există  nicio  îndoială  asupra  existenţei  Sale. 

O  abordare  este  aceea  de  a  sugera  experimente  simple,  dar 
convingătoare,  pe  care  oricine  le  poate  înţelege.  De  exemplu, 
spuneţi  cuiva:  „Analizaţi  cerul  cu  Luna  şi  stelele  într-o  noapte 
senină;  puteţi  lăsa  să  cadă  un  pahar  pe  trotuar  şi  să  aşteptaţi  ca 
acesta  să  nu  se  spargă  în  urma  impactului,  ci  să  se  împartă  în 
pahare  mici  cu  ceai  rece  în  ele?  Bineînţeles  că  nu.” 

Un  alt  exemplu  este  ca  ei  să  analizeze  ce  s-ar  putea 
întâmpla  dacă  o  tornadă  ar  trece  printr-un  depozit  de  maşini 
vechi;  ar  lăsa  în  urmă  un  Mercedes  frumos  şi  nou  cu  motorul 
pornit  şi  fără  piese  rămase  prin  jur?  Bineînţeles  că  nu. 

Sau  cereţi-i  cuiva  să  se  gândească  cum  ar  fi  dacă  cineva 
ne-ar  vorbi  despre  un  restaurant  fast-food  care  operează  fără 
oameni?  Mâncarea  se  găteşte  singură,  zboară  de  la  bucătărie  la 
masă  şi  apoi,  după  ce  am  terminat,  farfuriile  sar  înapoi  în 
bucătărie  să  se  spele.  Acest  lucru  este  o  nebunie  prea  mare 
pentru  ca  cineva  să  creadă  în  ea. 

După  ce  reflectăm  la  toate  cele  de  mai  sus,  cum  am  putea 
privi  Universul  printr-un  telescop  sau  observa  moleculele  cu 
un  microscop  şi  apoi  să  credem  că  toate  acestea  au  apărut  ca 
urmare  a  unui  „Big  Bang”  sau  a  unui  „accident”? 

3.  „  Unde  este  Dumnezeu ?” 

Răspuns: 

Alte  religii  susţin  că  „Dumnezeu  este  pretutindeni”. 
Acesta  se  numeşte,  de  fapt,  „panteism”  şi  este  opusul 
sistemului  nostru  de  credinţă  în  islam.  Allah  ne  spune  clar  că 
nu  există  nimic,  nicăieri  în  Univers,  asemănător  Lui,  şi  El  nu  se 
află  niciodată  în  creaţia  Sa. 

El  ne  spune  în  Coran  că  a  creat  Universul  în  şase  „yawm  ” 
(perioade  de  timp),  şi  apoi  „  astawah  ‘ ala  al  Arsh  ”  (s-a  aşezat 
pe  Tronul  Lui).  El  este  acolo  (pe  Tronul  Lui)  şi  va  rămâne 
acolo  până  la  sfârşitul  timpurilor. 

Allah  este  Atoateştiutorul,  astfel  încât  cunoaşte  toate 
lucrurile  din  trecut,  prezent  şi  viitor,  de  peste  tot  şi  exact  în 
acelaşi  timp.  Acelaşi  lucru  poate  fi  spus  pentru  Auzul  şi  Văzul 
Său  absolute.  în  acest  fel,  Ştiinţa,  Auzul  şi  Văzul  Său  sunt 
peste  tot,  în  mod  simultan. 

In  acest  sens,  Profetul  Mohammed  (Pacea  şi 
binecuvântarea  lui  Allah  fie  asupra  sa!)  ne-a  spus  că  El  este  la 
fel  de  aproape  de  noi  ca  vena  noastră  jugulară.  El  a  explicat,  de 
asemenea,  ce  înseamnă  că  Allah  este  „cu  noi”  atunci  când  îl 
adorăm  sincer  şi  în  vremurile  grele.  Desigur,  acest  lucru  nu 
compromite  existenţa  Lui  în  afara  creaţiei  Sale. 

Coranul  ne  oferă  o  înţelegere  mai  detaliată  despre  Unde 
(şi  Cine)  este  Allah. 

„Domnul  vostru  este  Allah,  care  a  creat  Cerurile  şi 
Pământul  în  şase  yawm  (zile  sau  perioade  de  timp)  iar  apoi  s- 
a  aşezat  pe  Tron.  El  face  ca  noaptea  să  învăluie  ziua, 

urmându-i  degrabă.  (El  a  creat)  Soarele,  Luna  şi  stelele 
supuse  Poruncii  Sale.  Şi  nu  este  decât  a  Lui  înfăptuirea  şi 
stăpânirea.  Binecuvântat  este  Allah,  Domnul  lumilor!” 
[Traducerea  sensurilor  Coranului  cel  Sfânt,  7:54] 

„Domnul  vostru  este  Allah  care  a  creat  Cerurile  şi 
Pământul  în  şase  yawm  (zile  sau  perioade  de  timp),  apoi  s-a 
înălţat  pe  Tron.  El  orânduieşte  toate  lucrurile  şi  nu  este 
mijlocitor  în  ( Ziua  de  Apoi)  decât  cu  Voia  Lui.  Acesta  este 
Allah,  Stăpânul  vostru!  Adoraţi-L  pe  El,  aşadar!  Voi  nu 
chibzuiţi?”  [Traducerea  sensurilor  Coranului  cel  Sfânt, 
10:3] 


„El  este  cel  care  a  creat  Cerurile  şi  Pământul  în  şase 
yawm  (zile  sau  perioade  de  timp)  -  în  vreme  ce  Tronul  Său 
era  pe  apă  -  pentru  ca  să  vă  cerce  care  dintre  voi  este  mai 
bun  în  făptuire.  Iar  dacă  Tu  spui:  «Veţi  fi  voi  înviaţi  după 
moarte»,  cei  care  nu  cred,  vor  zice:  «Aceasta  nu  este  decât 
vrăjitorie  vădită».”  [Traducerea  sensurilor  Coranului  cel 
Sfânt,  11:7] 

„El  este  Cel  care  a  creat  Cerurile  şi  Pământul  şi  ceea 
ce  este  între  ele  în  şase  yawm  (zile  sau  perioade  de  timp),  iar 
apoi  s-a  aşezat  pe  Tron,  Cel  Milostiv.  întreabă  despre 
aceasta  pe  cineva  bineştiutor.”  [Traducerea  sensurilor 
Coranului  cel  Sfânt,  25:59] 

„Allah  este  Cel  care  a  creat  Cerurile  şi  Pământul, 
precum  şi  ceea  ce  se  află  între  ele,  în  şase  yawm  (zile  sau 
perioade  de  timp)  şi  apoi  S-a  aşezat  pe  Tron.  Voi  nu  aveţi  în 
afara  Lui  ocrotitor  şi  nici  mijlocitor.  Oare  voi  nu  vreţi  să 
luaţi  aminte?”  [Traducerea  sensurilor  Coranului  cel  Sfânt, 
32:4] 

„Am  creat  Noi1  Cerurile  şi  Pământul  şi  ceea  ce  se  află 
între  ele  în  şas eyawm  (zile  sau  perioade  de  timp )  şi  nu  Ne-a 
cuprins  pe  Noi2  nici  cea  mai  mică  osteneală!”  [Traducerea 
sensurilor  Coranului  cel  Sfânt,  50:38] 

„El  este  Cel  care  a  creat  Cerurile  şi  Pământul  în  şase 
yawm  (zile  sau  perioade  de  timp )  şi  pe  urmă  s-a  aşezat  pe 
Tron.  El  ştie  ce  intră  în  pământ  şi  ce  iese  din  el,  ce  coboară 
din  Cer  şi  ce  se  înalţă  la  el;  El  este  cu  voi,  oriunde  v-aţi  afla. 
Şi  Allah  vede  bine  ceea  ce  faceţi.”  [Traducerea  sensurilor 
Coranului  cel  Sfânt,  57:4] 

Găsim  în  aceste  afirmaţii  o  abordare  foarte  logică  pentru 
înţelegerea  naturii  lui  Dumnezeu,  fără  a-L  compara  cu  creaţia 
Sa. 


4.  „Care  este  originea  lui  Dumnezeu?  De  unde  a 
apărut?” 


Răspuns: 

Atât  Biblia,  cât  şi  Coranul  ne  spun  că  Dumnezeu  a  existat 
dintotdeauna  şi  nu  a  fost  niciun  moment  în  care  să  nu  fi  existat. 
Prin  urmare,  El  este  Veşnic,  fără  început  şi  fără  sfârşit.  El  este 
singurul  Creator  şi  Susţinătorul  a  tot  ceea  ce  există  şi  nimeni  şi 


1  Allah  foloseşte  cuvântul  „Noi”,  ca  plural  regal,  care 
sublinează  Măreţia  lui  Allah.  La  fel  cum  regele  spune:  „Noi 
decretăm  următoarele  ...”,  acest  lucru  nu  este  plural. 

2  Din  nou,  acesta  este  „Noi"  regal,  nu  plural,  ci  sublinează 
Măreţia  lui  Allah. 

nimic  nu  există  alături  de  El,  nici  nu  are  parteneri.  El  ne  spune 
că  El  nu  este  creat  şi  nici  nu  seamănă  cu  creaţia  Sa  în  niciun 
fel.  El  se  referă  la  El  însuşi  cu  un  anumit  număr  de  nume  şi  trei 
dintre  acestea  sunt: 

A)  Primul  -  (Al-Awwal) 

B)  Ultimul  -  (Al-Akhir) 

C)  Cel  care-Şi  ajunge  Sieşi,  Absolutul,  Eternul.  (As- 
Samad) 

D)  El  nu  este  un  om  şi  nu  are  nici  descendenţi  sau 
predecesori. 

E)  El  nu  este  ceea  ce  El  creează  şi  nici  nu  se  compară  cu 
acestea. 

El  a  existat  dintotdeauna  şi  nu  a  fost  creat  niciodată, 
pentru  că  El  nu  este  precum  creaţia  Sa,  nici  nu  seamănă  cu  ea, 
în  niciun  fel. 

Profetul  Mohammed  (Pacea  şi  binecuvântarea  lui  Allah 
fie  asupra  sa!)  a  spus  că  diavolul  va  veni  la  o  persoană  şi  îi  va 
pune  întrebări  despre  creaţie;  „Cine  a  creat  aceasta  sau  aceea?” 
la  care  răspunsul  ar  fi:  „Allah!”  până  va  întreba;  „Cine  L-a 
creat  pe  Allah?”  în  această  etapă,  Profetul  (Pacea  şi 
binecuvântarea  lui  Allah  fie  asupra  sa!)  ne-a  sfătuit  să 
renunţăm,  deoarece,  evident,  Dumnezeu  -  Dumnezeul  adevărat, 
trebuie  să  fie  Veşnic  şi  nu  trebuie  să  fie  creat. 

Coranul  ne  spune: 

„Allah!  Nu  există  divinitate  afară  de  El,  Al-Hayy  (Cel 
Veşnic  Viu),  Al-Qayyum  (Cel  care  subzistă,  Cel  care  susţine 

totul)]  Nici  aţipirea,  nici  somnul  nu-L  cuprind!  Ale  Lui  sunt 
cele  din  Ceruri  şi  de  pe  Pământ!  Cine  este  acela  care  ar 
putea  mijloci  la  El  fără  de  îngăduinţa  Lui?  El  le  ştie  pe  cele 
din  faţa  lor  şi  pe  cele  din  urma  lor.  Şi  ei  nu  pricep  nimic  din 
Ştiinţa  Sa  în  afară  de  ceea  ce  El  voieşte.  Tronul  Lui  se 
întinde  peste  Ceruri  şi  peste  Pământ  şi  nu-I  este  grea 
păzirea  lor.  El  este  Al-'AIiyy  (Preaînaltul),  Al-‘AzIm  (Cel 
Măreţ)]”  [Traducerea  sensurilor  Coranului  cel  Sfânt, 
2:255]  (Acest  verset  se  numeşte  Ayat-ul-Kursi  -  Versetul 
Tronului) 

Acest  verset  prezintă  cu  adevărat  descrierea 
cuprinzătoare  a  lui  Dumnezeu  într-un  mod,  care  nu  încearcă 
să-L  definească  prin  comparaţii  cu  creaţia  Sa,  ci  mai  degrabă 
ca  fiind  Absolut  în  toate  atributele  şi  caracteristicile  Sale. 


5.  „Poate  Dumnezeu  face  orice?” 

De  exemplu:  „Poate  crea  o  piatră  atât  de  mare  încât 
nimeni  să  nu  o  poată  ridica?  -  Dacă  poate  crea  o  piatră  atât 
de  mare  încât  nimic  nu  o  poate  ridica,  înseamnă  aceasta  că 
nici  El  nu  o  poate  ridica?  Sau  ar  fi  imposibil  ca  El  să  facă 
ceva  atât  de  mare  încât  nici  El  să  nu  îl  poată  ridica?” 

Răspuns: 

Allah  ne  spune  că  „Allah  este  Capabil  să  facă  orice  El 
voieşte  să  facă”.  Trebuie  remarcat  faptul  că,  în  islam,  noi 
înţelegem  că  Allah  nu  vrea  să  facă  nimic  care  ar  face  să  nu  mai 
fie  Allah.  Adică,  El  nu  ar  muri  pentru  că  acest  lucru  ar  însemna 
că  El  nu  ar  mai  fi  „Cel  Veşnic  Viu”  (una  dintre  Caracteristicile 
Lui  menţionate  în  Sfântul  Coran). 

Prin  urmare,  El  poate  face  o  stâncă  (sau  orice  altceva)  atât 
de  mare  sau  grea  încât  nimic  din  întregul  Univers  să  nu  o  poată 
muta.  Cât  despre  Allah,  dacă  o  poate  muta  sau  nu;  El  nu  este  în 
Univers  şi  El  nu  seamănă  cu  creaţia  Lui.  Prin  urmare,  Allah  nu 
este  supus  Legilor  Creaţiei,  deoarece  El  este  atât  Creatorul,  cât 
şi  Dătătorul  Legii.  Ori  de  câte  ori  El  vrea  ceva,  pur  şi  simplu 
spune:  „ Qun !  Fa  yaqunl”  (Fii!  Şi  acesta  este!) 

„(EI  este)  Făcătorul  desăvârşit  al  Cerurilor  şi  al 
Pământului  şi  dacă  hotărăşte  un  lucru,  El  spune  doar: 
«Fii»  şi  acesta  este!”  [Traducerea  sensurilor  Coranului  cel 
Sfânt,  2:117] 

„Ea  a  zis:  «Doamne,  cum  să  am  un  copil  fără  să  mă  fi 
atins  un  bărbat?»  I-a  răspuns  El:  «întocmai  aşa!»  Allah 
Creează  ceea  ce  voieşte  El.  Când  El  Hotărăşte  un  lucru,  El 
spune  doar  «Fii»  şi  el  este  de  îndată!”  [Traducerea 
sensurilor  Coranului  cel  Sfânt,  3:47] 

„înaintea  lui  Allah,  Isus  este  asemenea  lui  Adam,  pe 
care  El  l-a  făcut  din  lut  şi  apoi  i-a  zis  lui  «Fii»  şi  el  a  fost.” 
[Traducerea  sensurilor  Coranului  cel  Sfânt,  3:59] 

„Şi  El  este  cel  care  a  făcut  Cerurile  şi  Pământul  întru 
adevăr.  Şi  în  Ziua  când  El  zice  «Fii»,  (orice  lucru)  va  fi. 
Cuvântul  Său  este  Adevărul  şi  a  Lui  va  fi  împărăţia  în  ziua 
când  se  va  sufla  în  trâmbiţă.  El  este  Cunoscătorul  celor 
nevăzute  şi  al  celor  văzute!  Şi  El  este  Al-Haklm  (înţeleptul), 
AI-Khabîr  (Atoateştiutorul)\  [Traducerea  sensurilor 
Coranului  cel  Sfânt,  6:73] 

„Când  Noi  voim  un  lucru,  singurul  cuvânt  pe  care-1 
spunem  este  «Fii!»  şi  el  este!”  [Traducerea  sensurilor 
Coranului  cel  Sfânt,  16:40] 

„Nu  se  cuvine  ca  Allah  să-Şi  atribuie  un  fiu!  Mărire 
Lui!  Dacă  El  hotărăşte  un  lucru,  atunci  El  zice  «Fii!»,  iar  el 
este!”  [Traducerea  sensurilor  Coranului  cel  Sfânt,  19:35] 

„Şi  dacă  voieşte  El  un  lucru,  Porunca  Lui  este  numai 
să  zică  «Fii»  şi  el  este.”  [Traducerea  sensurilor  Coranului 
cel  Sfânt,  36:82] 

El  este  Cel  care  dă  viaţă  şi  dă  moarte  şi,  dacă  hotărăşte 
un  lucru,  El  spune:  «Fii»  şi  el  este.”  [Traducerea  sensurilor 
Coranului  cel  Sfânt,  40:68] 

Crearea,  aşa  cum  vedem  din  aceste  versete,  nu  este  deloc 
un  lucru  dificil  pentru  Allah.  El  pur  şi  simplu  dă  o  comandă  şi 
totul  apare  după  Voia  Sa. 


6.  „De  ce  a  creat  Dumnezeu  totul?” 

Răspuns: 

Allah  spune  în  Coranul  Lui  că  El  nu  a  creat  toate  acestea 
fără  un  scop.  Allah  spune: 

„Eu  nu  i-am  creat  pe  djinni  şi  oameni  decât  pentru  ca 
ei  să  Mă  adore.”  [Traducerea  sensurilor  Coranului  cel 
Sfânt,  51:56] 

El  ne-a  creat  cu  scopul  de  a-L  adora  doar  pe  El,  Singur  şi 
fără  parteneri. 

„El  este  cel  care  a  creat  cerurile  şi  pământul  în  şase 
zile  -  în  vreme  ce  Tronul  Său  era  pe  apă  -  pentru  ca  să  vă 
cerce  care  dintre  voi  este  mai  bun  în  făptuire.  Iar  dacă  Tu 

spui:  «Veţi  fi  voi  înviaţi  după  moarte»,  cei  care  nu  cred,  vor 
zice:  «Aceasta  nu  este  decât  vrăjitorie  vădită».” 
[Traducerea  sensurilor  Coranului  cel  Sfânt,  11:7] 

Allah  a  creat  tot  ceea  ce  numim  Univers,  ca  un  test  pentru 
noi.  Acesta  nu  este  destinaţia  noastră  finală.  Ceea  ce 
considerăm  a  fi  „rău”  sau  „bun”  ar  putea  fi,  de  fapt,  contrariul. 

„Binecuvântat  este  Acela  în  Mâinile  Căruia  se  află 
Stăpânirea  ( Lui  îi  aparţin  împărăţia,  Porunca,  Interzicerea  şi 
întreaga  Putere )  şi  El  este  peste  toate  lucrurile  Qadîr  ( Cu 
Putere  peste  toate),  -  Care  a  creat  moartea  şi  viaţa,  ca  să  vă 
testeze  pe  voi,  care  dintre  voi  este  cel  mai  bun  întru  faptă. 
Şi  El  este  AI-‘AzTz  (Invincibilul,  Cel  Atotputernic),  Al-Ghafur 
(Atoateiertătorul),  ~  Care  a  creat  şapte  Ceruri  în  straturi 
(identice,  aşezate  unele  peste  altele),  fără  ca  tu  să  vezi  vreo 
greşeală  în  creaţia  Celui  care  este  Ar-Rahman  (Cel 
Milostiv).  Apoi,  întoarce-ţi  privirea  încă  odată  (către  Cer): 
«Oare  vezi  tu  vreo  crăpătură?»  -  Apoi  întoarce-ţi  privirea 
de  încă  două  ori  (una  după  alta):  privirea  ta  se  va  întoarce 
la  tine  umilită  (aflată  în  imposibilitatea  de  a  găsi  orice  fel  de 
greşeală)  şi  vlăguită.”  [Traducerea  sensurilor  Coranului  cel 
Sfânt,  67:1-4] 

Coranul  ne  vorbeşte  despre  natura  omenirii  şi  despre  cât 
de  repede  uităm  minunatele  binecuvântări  care  ne  sunt  oferite 
zilnic.  Allah  descrie  în  mod  clar  atitudinea  noastră  în  Coranul 
Său: 


„Dacă  pe  om  îl  loveşte  o  nenorocire,  atunci  el  îl 
cheamă  pe  Domnul  său,  căindu-se  înaintea  Lui.  Apoi,  când 
îi  dăruieşte  lui  îndurare  din  partea  Sa,  uită  cele  cu  care  se 
rugase  şi  îi  face  lui  Allah  semeni,  pentru  ca  să-i  rătăcească 
(pe  oameni)  de  la  drumul  Său.  Spune:  «Bucură-te  pentru 

15 


IslamHouseco™ 


puţin  (timp)  de  necredinţa  ta,  însă  tu  vei  fi  dintre  oaspeţii 
Focului!»”  [Traducerea  sensurilor  Coranului  cel  Sfânt, 
39:8] 

Uităm,  pentru  că  am  fost  creaţi  să  uităm.  Şi  aceasta  este  o 
parte  a  testului  nostru.  Vom  folosi  doar  o  memorie  selectivă  şi 
vom  trece  cu  vederea  ceea  ce  îi  datorăm  Creatorului  şi 
Susţinătorul  nostru?  Sau  vom  fi  recunoscători  chiar  şi  atunci 
când  suferim  unele  greutăţi  sau  eşecuri  în  această  viaţă? 

„Cât  despre  om,  atunci  când  Domnul  său  îl  încearcă 
oferindu-i  cinste  şi  avuţii  (avere,  copii,  putere  etc.),  el  spune 
(cu  bucurie ):  «Domnul  meu  m-a  cinstit  pe  mine!» 

(gândindu-se  că  Allah  i-a  oferit  toate  aceste  binecuvântări  ca 
un  semn  al  faptului  că  El  este  mulţumit  de  el  şi  că  el  este  un 
rob  bun,  care  merită  toate  acestea).  ~  Insă  atunci  când  El  îl 
încearcă  micşorându-i  lui  mijloacele  de  trai,  el  spune: 
«Domnul  meu  m-a  umilit!»  ( gândindu-se  că  Allah  a  făcut  din 
aceasta  un  semn  al  faptului  că  El  nu  este  mulţumit  de  el, 
deoarece  este  un  rob  rău  care  nu  merită  binecuvântările  lui 
Allah).”  [Traducerea  sensurilor  Coranului  cel  Sfânt,  89:15- 
16] 


Apoi,  Allah  ne  clarifică  raţionamentul  real  din  spatele  a 
tot  ceea  ce  se  întâmplă: 

„însă  nu  (nu  este  astfel,  Allah  nu  oferă  avuţii  oamenilor 
buni  sau  invers,  nu,  mai  degrabă  Allah  oferă  avuţii  oamenilor 
răi  şi  le  face  pe  acestea  să  fie  un  motiv  pentru  de  nenorocirea 
lor)\  Cu  adevărat  (cinstea  se  află  în  ascultarea  lui  Allah  şi 
umilirea  în  neascultarea  lui  Allah),  voi  nu  vă  purtaţi  cu 
orfanii  cu  bunătate  şi  generozitate,  ~  Şi  nu  vă  îndemnaţi 
unul  pe  altul  la  hrănirea  sărmanului,  ~  Şi  mâncaţi 
moştenirea  cu  mare  lăcomie  (nepăsăndu-vă  dacă  acest  lucru 

este  legal  sau  nu;  voi  luaţi  partea  voastră  şi  a  altor  persoane, 
cum  sunt  cele  ale  femeilor,  copiilor  şi,  în  general,  a  celor 
slabi,  lipsindu-i  pe  ei  de  dreptul  la  moştenire)  ~  Şi  iubiţi 

averea  cu  o  dragoste  fără  de  margini  (de  aceea,  nu  cheltuiţi 
din  ea  pe  Calea  lui  Allah,  drept  milostenie,  pentru  săraci 
etc.)\ ”  [Traducerea  sensurilor  Coranului  cel  Sfânt,  89:17- 
20] 


Allah  ne-a  creat,  ne-a  dat  atât  de  mult,  şi  totuşi  suntem 
atât  de  neglijenţi  cu  privire  la  dreptul  Său  de  a  fi  adorat  şi 
negăm  Ziua  Judecăţii,  în  care  toţi  vom  fi  întrebaţi  despre 
Generozitatea  Sa. 

„O,  omule!  Ce  te-a  ademenit  şi  te-a  făcut  să 
îndrăzneşti  să  nu  I  te  supui  Domnului  tău  Cel  Generos,  ~ 
Care  te-a  creat  pe  tine,  ţi-a  dat  o  formă  perfectă,  şi  ţi-a  dat 
proporţia  cuvenită,  ~  în  orice  formă  a  dorit,  El  «te-a  pus  la 
un  loc»  (adunat,  creat,  oferind  o  formă  umană  sau  animală )? 
~  însă  nu  ( tu  nu  te  afli  pe  Calea  cea  Dreaptă  şi  nici  nu  ai 
religia  cea  adevărată,  după  cum  pretinzi )\  Şi  încă  voi  negaţi 
Ziua  Judecăţii!”  [Traducerea  sensurilor  Coranului  cel 
Sfânt,  82:6-9] 

Şi  cum  vom  vedea  condiţia  noastră  şi  a  celor  ce  ne 
înconjoară?  Şi  cum  îi  vom  trata  pe  cei  din  jurul  nostru?  Avem 
consideraţie  faţă  de  ceilalţi,  ne  grăbim  să  blamăm  sau  să 
iertăm?  Toate  aceste  lucruri  sunt  o  parte  a  testului  nostru, 
lucruri  despre  care  vom  fi  întrebaţi  în  Ziua  Judecăţii. 


7.  „Este  Dumnezeu  pur,  iubitor  şi  corect  -  De 
unde  au  apărut  răul  şi  nedreptatea  ?” 

Răspuns: 

Allah  ne  spune  că  El  este  Pur,  Iubitor,  şi  absolut  Drept  în 
toate  privinţele.  El  spune  că  este  Cel  mai  Bun  Judecător.  De 
asemenea,  ne  spune  că  viaţa  în  care  ne  aflăm  este  un  test.  El  a 
creat  tot  ceea  există  şi  a  creat  tot  ceea  ce  se  întâmplă,  de 
asemenea.  Nu  există  nimic,  cu  excepţia  a  ceea  ce  El  a  creat.  De 
asemenea,  El  spune  în  Coran  că  a  creat  răul  (deşi  El  nu  este 
rău).  El  îl  foloseşte  pe  acesta  doar  ca  pe  unul  dintre 
numeroasele  teste  pentru  noi. 

Analizaţi  persoanele  care  fac  atât  de  mult  rău  pe  Pământ  şi 
apoi  trăiesc  până  la  o  vârstă  înaintată  în  splendoare  şi  bogăţie, 
de  pe  urma  câştigurilor  lor  necinstite,  apoi  mor  fără  să 
plătească  pentru  faptele  lor.  Unde  este  dreptatea  sau 
corectitudinea  în  acesta?  Allah  ne  oferă  un  răspuns  clar  în 
Coran  despre  ceea  ce  îi  aşteaptă  pe  aceşti  oameni: 

„Plăcere  trecătoare  este  în  această  lume.  Apoi  la  Noi 
este  întoarcerea  lor,  iar  Noi  îi  vom  face  atunci  să  guste 
chinul  aspru  pentru  că  ei  nu  au  crezut.1”  [Traducerea 
sensurilor  Coranului  cel  Sfânt,  10:70] 

„în  Ziua  aceea,  oamenii  vor  înainta  răspândiţi  (în 

grupuri)  (de  la  locul  Judecăţii  către  destinaţia  lor  finală,  către 
Iad  sau  Paradis),  pentru  ca  să  li  se  arate  lor  faptele  lor 
(adică  răsplata  sau  pedeapsa  lor).  ~  Aşadar,  cel  care  a  făcut 
un  bine  egal  (chiar  cât)  cu  un  atom  (sau  o  furnică  mică)  îl  va 
vedea  (adică  va  vedea  răsplata  pentru  el)  ~  Şi  oricine  a  făcut 
un  rău  egal  ( chiar  cât)  cu  greutatea  unui  atom  ( sau  o  furnică 


1  în  Allah,  în  trimişii  Săi,  ei  au  negat  şi  provocat  Dovezile  Lui, 
semnele,  versetele,  etc. 

mică)  îl  va  vedea  (adică  va  vedea  pedeapsa  pentru  el).” 

[Traducerea  sensurilor  Coranului  cel  Sfânt,  99:6-8] 

„Oare  socotesc  oamenii  că  vor  fi  lăsaţi  (în  pace),  dacă 
vor  spune  «Noi  credem!»,  şi  că  ei  nu  vor  fi  încercaţi?  -  Noi 
i-am  încercat  pe  cei  de  dinaintea  lor  şi  Allah  îi  cunoaşte  pe 
cei  care  spun  adevărul  şi  îi  cunoaşte  pe  cei  care  mint  (în 
privinţa  credinţei).  -  Sau  socotesc  cei  care  săvârşesc  fapte 
rele  că  vor  putea  scăpa  de  Noi?  Ce  rău  judecă  ei!  -  Aceia 
care  nădăjduiesc  în  răsplata  bună  la  întâlnirea  cu  Allah  (să 
ştie  că)  termenul  lui  Allah  va  veni.  El  este  As-Samî‘  (Cel 
care  Aude  totul),  AI-‘Alîm  (Atoatecunoscător,  Omniscient).  ~ 
Şi  cel  care  se  luptă  nu  se  luptă  decât  pentru  sine,  căci  Allah 
este  mult  prea  înstărit  ca  să  aibă  nevoie  de  lume.  -  Cât 
despre  aceia  care  cred  şi  săvârşesc  fapte  bune,  Noi  îi  vom 
ierta  pe  ei  pentru  faptele  lor  rele  şi-i  vom  răsplăti  pe  ei 
pentru  faptele  cele  mai  bune  pe  care  le-au  săvârşit.  -  L-am 
îndemnat  pe  om  să  se  poarte  cu  părinţii  săi  frumos.  însă 
dacă  ei  se  vor  lupta  cu  tine  pentru  ca  să-Mi  faci  Mie  ca 
asociat  ceva  despre  care  tu  nu  ai  ştiinţă,  nu  le  da  lor 
ascultare!  La  Mine  este  întoarcerea  voastră,  iar  Eu  vă  voi 
vesti  ceea  ce  aţi  făcut.  Şi  pe  cei  care  cred  şi  săvârşesc  fapte 
bune  îi  vom  face  Noi  să  intre  printre  cei  buni  (în  Paradis).  ~ 
Printre  oameni  sunt  ( unii )  care  zic:  «Noi  credem  în  Allah», 
dar  dacă  au  ei  de  suferit  pentru  Allah,  atunci  socotesc  ei  că 
încercarea  oamenilor  este  asemenea  cu  chinul  din  partea 
lui  Allah.  Dar  dacă  le  vine  lor  biruinţa  de  la  Domnul  tău, 
atunci  zic  ei:  «Noi  am  fost  cu  voi!»  Dar  oare  nu  este  Allah 
Cel  care  ştie  cel  mai  bine  ce  se  află  în  piepturile  tuturor 
lumilor?  -  Allah  îi  cunoaşte  prea  bine  pe  cei  care  cred, 
după  cum  la  fel  de  bine  îi  cunoaşte  şi  pe  cei  făţarnici.” 
[Traducerea  sensurilor  Coranului  cel  Sfânt,  29:2-11] 

Recompensa  şi  pedeapsa  sunt,  cu  siguranţă,  o  parte  din 
Viaţa  de  Apoi.  Cei  care  suferă  în  această  viaţă  şi  par  că  nu  au 
nimic  de  arătat  de  pe  urma  muncii  lor  grele,  însă  fac  fapte  bune 
şi  sacrificii  şi  rămân  fermi  în  credinţa,  se  pot  aştepta  la  o 
recompensă  mult  mai  mare  într-un  loc  în  care  aceste  lucruri  nu 
vor  fi  temporare,  ci  mai  degrabă  vor  fi  pentru  eternitate.  Cei 
care  se  abat  de  la  moralitate  rănesc,  fac  rău  şi  distrug,  par  să 
scape  de  orice  justiţie  în  această  viaţă,  însă  în  Viaţa  de  Apoi  ei 
vor  vedea  roadele  faptelor  lor  şi,  de  asemenea,  cu  siguranţă  vor 
fi  răsplătiţi  în  funcţie  de  ceea  ce  au  făcut. 

în  ceea  ce  priveşte  asuprirea,  acest  lucru  este  ceva  ce 
Allah  şi-a  interzis  să  facă  cuiva  şi  El  urăşte  când  cineva 
asupreşte  pe  altcineva.  El  are  puterea  absolută  asupra  tuturor. 
El  îngăduie  boala,  moartea  şi  chiar  asuprirea  astfel  încât  noi 
toţi  să  putem  fi  testaţi  în  ceea  ce  facem. 


8.  „  Totul  se  întâmplă  conform  Planului  lui 
Dumnezeu?” 

Allah  Ştie  tot  ce  se  va  întâmpla?  Are  control  absolut 
asupra  urmărilor  a  ceea  ce  se  va  întâmpla?  Dacă  este  aşa, 
este  acest  lucru  corect  pentru  noi?  Cum  rămâne  cu  liberul 
nostru  arbitru  ? 

Răspuns: 

Allah  Ştie  tot  ce  se  va  întâmpla.  Primul  lucru  pe  care  l-a 
creat  a  fost  „condeiul”  şi  apoi  i-a  ordonat  condeiului  să  scrie. 
Acesta  a  tot  scris,  până  când  a  scris  tot  ceea  ce  se  va  întâmpla. 
Şi  apoi  Allah  a  început  să  creeze  Universul.  Toate  acestea  El  le 
cunoştea  înainte  de  a  le  crea.  El  are  un  controlul  absolut  şi  total 

în  orice  moment.  Nu  se  întâmplă  nimic  fără  ca  El  să  aibă  un 
control  total,  în  orice  moment. 

„(•••)  Şi  Allah  va  primi  căinţa  aceluia  de  la  care  El 
voieşte,  căci  Allah  este  ‘Alîm  (Atoatecunoscător, 
Omniscient),  Hakîm  (înţelept) !”  [Traducerea  sensurilor 
Coranului  cel  Sfânt,  9:15] 

Doar  Allah  are  acest  Atribut,  Atoatecunoscător,  după  cum 
ne  Coranul  spune: 

„(...)  El  este  Al-‘Alîm  (Atoatecunoscătorul, 
Omniscientul),  AI-HakTm  ( înţeleptul )!”  [Traducerea 
sensurilor  Coranului  cel  Sfânt,  12:100] 

Şi  numai  Allah  are  Voinţă  liberă,  Voieşte  orice,  îi  place  şi 
se  va  întâmpla  mereu  aşa  cum  El  Voieşte.  Noi  avem  ceva 
numit  „alegere  liberă”.  Diferenţa  este  că  ceea  ce  Allah  Voieşte 
întotdeauna  se  întâmplă,  iar  ceea  ce  noi  alegem  se  poate 
întâmpla  sau  nu.  Noi  nu  vom  fi  judecaţi  pentru  rezultatul 
lucrurilor,  ci  vom  fi  judecaţi  pentru  alegerile  noastre.  Acest 
lucru  înseamnă  că  la  baza  tuturor  lucrurilor,  vor  sta  întotdeauna 
intenţiile  noastre.  Vom  primi  o  recompensă  pentru  orice 
intenţionăm.  Fiecare  persoană  va  fi  judecată  în  funcţie  de 
resursele  pe  care  Allah  i  le-a  acordat,  cum  le-a  folosit  şi  ce  a 
intenţionat  să  facă  cu  ele. 

în  ceea  ce  priveşte  „Ziua  Judecăţii”  -  Allah  ne  spune  că  tot 
ceea  ce  facem  este  notat  şi  nimic  nu  scapă  de  această  notare. 
Binele,  chiar  şi  cât  greutatea  unui  atom,  va  fi  văzut  în  Ziua 
Judecăţii  şi  de  asemenea  răul,  chiar  şi  cât  greutatea  unui  atom, 
va  fi  văzut. 

„în  Ziua  aceea,  oamenii  vor  înainta  răspândiţi  (în 

grupuri)  (de  la  locul  Judecăţii  către  destinaţia  lor  finală,  către 
Iad  sau  Paradis),  pentru  ca  să  li  se  arate  lor  faptele  lor 
(adică  răsplata  sau  pedeapsa  lor).  ~  Aşadar,  cel  care  a  făcut 
un  bine  egal  (chiar  cât)  cu  un  atom  (sau  o  furnică  mică)  îl  va 
vedea  (adică  va  vedea  răsplata  pentru  el)  ~  Şi  oricine  a  făcut 
un  rău  egal  ( chiar  cât)  cu  greutatea  unui  atom  ( sau  o  furnică 
mică)  îl  va  vedea  (adică  va  vedea  pedeapsa  pentru  el).” 
[Traducerea  sensurilor  Coranului  cel  Sfânt,  99:6-8] 

Cel  care  va  aduce  dovezile  împotriva  noastră  vom  fi  noi 
înşine.  Urechile  noastre,  limba,  ochii  şi  trupurile  noastre  vor 
începe  să  depună  mărturie  împotriva  noastră  în  faţa  lui  Allah, 
în  Ziua  Judecăţii.  Nimeni  nu  va  fi  nedreptăţit  în  acea  Zi, 
nimeni  nu  va  fi  acuzat  pe  nedrept. 

El  ar  fi  putut  pune  pe  toată  lumea  în  locurile  lor  de  la  bun 
început,  dar  oamenii  s-ar  plânge  cu  privire  la  motivul  pentru 
care  au  fost  aruncaţi  în  Iad,  fără  să  fi  avut  o  şansă.  Această 
viaţă  este  exact  asta;  o  şansă  pentru  a  ne  dovedi  cine  suntem  cu 
adevărat  şi  ce  facem  cu  adevărat,  dacă  avem  într-adevăr  o 
alegere  liberă. 

Allah  Ştie  tot  ce  se  va  întâmpla,  dar  noi  nu.  Acesta  este 
motivul  pentru  care  testul  este  corect. 


9.  „Dacă  există  un  singur  Dumnezeu,  atunci  de 
ce  există  atât  de  multe  religii?” 

Răspuns: 

Toate  religiile  şi-au  avut  originea  la  Allah,  iar  apoi 

oamenii  au  început  să  adauge  sau  să  ia  din  învăţături,  pentru  a 
prelua  controlul  asupra  celorlalţi. 

„(•••)  Aceia  care  nu  cred  sunt  astăzi  deznădăjduiţi  (că 
ar  mai  putea)  să  vă  îndepărteze  de  la  religia  voastră.  Deci, 
nu  vă  mai  temeţi  de  ei,  ci  temeţi-vă  de  Mine!  în  ziua 
aceasta,  am  desăvârşit  religia  voastră  şi  am  împlinit  harul 
Meu  asupra  voastră  şi  am  încuviinţat  islamul  ca  religie 
pentru  voi!  (...)”  [Traducerea  sensurilor  Coranului  cel 
Sfânt,  5:3] 

Allah  nu  forţează  pe  nimeni  să  1  se  supună.  El  a  defalcat  o 
cale  limpede  şi  apoi  a  făcut  cunoscute  cele  două  destinaţii 
(Paradis  sau  Iad).  Persoana  este  întotdeauna  liberă  să  facă 
propria  alegere. 

„Nu  este  silire  la  credinţă!  Răzvedită  este  deosebirea 
dintre  calea  cea  dreaptă  şi  rătăcire,  iar  acela  care  se 
leapădă  de  Taghut  şi  crede  în  Allah,  acela  s-a  prins  de  cea 
mai  trainică  toartă  ( islamul ),  care  nu  se  sparge  niciodată.  Şi 
Allah  este  SamT‘  ( Care  Aude  totul),  ‘Allm  (Atoatecunoscător, 
Omniscient).  ~  Allah  este  Ocrotitorul  celor  care  cred;  El  îi 
scoate  din  întunecimi  la  Lumină,  în  vreme  ce  acelora  care 
nu  cred  le  sunt  ocrotitori  Taghufii,  care-i  scot  de  la  Lumină 
la  întunecimi  şi  aceştia  sunt  oaspeţii  Focului  şi  în  el  vor 
rămâne  veşnic.”  [Traducerea  sensurilor  Coranului  cel 
Sfânt,  2:256-257] 

Nu  există  constrângere  la  calea  „islamului”.  Oricine  alege 
să  11  adore  pe  Allah  fără  parteneri,  îi  este  dedicat  şi  ascultă 
Poruncile  Lui,  pe  cât  posibil,  acela  s-a  prins  de  cea  mai  trainică 
toartă,  care  nu  se  sparge  niciodată.  Oricine  îl  neagă  pe  Allah  şi 
alege  un  alt  mod  de  a  se  închina  sau  nu  crede  deloc,  pentru 
acela  există  o  pedeapsă  veşnică,  care  este  cea  mai  groaznică 

Oamenii  au  început  să  se  separe  în  diferite  grupuri, 
datorită  respingerii  adevărului  şi  a  negării  dovezilor  clare,  care 
le-au  fost  făcute  evidente  de  Domnul  lor: 

„Şi  cu  adevărat,  cei  cărora  Ie-a  fost  dată  Scriptura 

(evreii  şi  creştinii)  nu  s-au  diferenţiat  (cu  toţii  erau  de  acord 
cu  privire  Ia  venirea  unui  profet)  până  ce  nu  Ie-a  venit  lor 
Dovada  cea  clară  (adică  Profetul  Mohammed)  (înainte  de 
venirea  Profetului  Mohammed,  ei  aşteptau  venirea  unui  profet, 
după  cum  era  menţionat  în  Scripturile  lor,  însă,  atunci  când 
Profetul  Mohammed  a  venit  la  ei  cu  dovezi  clare,  ei  s-au 
diferenţiat  şi  s-au  dezbinat,  unii  l-au  negat,  iar  alţii  au  crezut 
în  el  şi  l-au  urmat).  ~  Şi,  de  fapt,  nu  li  s-a  poruncit  lor  (în 
acest  Coran)  altceva  (faţă  de  ceea  ce  li  s-a  poruncit  deja  în 
Scripturile  lor  originale )  în  afară  de  adorarea  ( doar  a )  Iui 
Allah,  şi  să  fie  devotaţi  religiei  Sale  şi  să  fie  hunafa  ’  (să  stea 
departe  de  politeism  şi  să  încline  spre  monoteism),  să 
efectueze  rugăciunea  şi  să  ofere  zakah  (dania  obligatorie 
anuală):  şi  aceasta  este  religia  corectă  (şi  dreaptă).” 
[Traducerea  sensurilor  Coranului  cel  Sfânt,  98:4-5] 

Allah  îi  avertizează  pe  musulmani  să  nu  cadă  în  aceeaşi 
capcană  cu  oamenii  de  dinaintea  lor,  contestându-se  reciproc  şi 
separându-se  în  diferite  grupuri  religioase: 

„Nu  fiţi  asemenea  acelor  care  s-au  scindat  şi  au  fost  cu 
neînţelegere  după  ce  le-au  venit  semnele  limpezi,  căci  aceia 
vor  avea  parte  de  chin  cumplit!  ~  într-o  Zi,  unele  chipuri  se 
vor  lumina,  iar  alte  chipuri  se  vor  întuneca.  Acelora  cu 
chipurile  întunecate  (li  se  va  spune):  «V-aţi  lepădat  de 
credinţă,  după  ce  aţi  fost  credincioşi?  Gustaţi  atunci 
chinurile  pentru  că  v-aţi  lepădat  de  credinţă!».” 

[Traducerea  sensurilor  Coranului  cel  Sfânt,  3:105-106] 

Oamenii  au  minţit  cu  privire  la  revelaţii,  şi-au  modificat 
Scripturile,  au  maltratat  sau  chiar  i-au  ucis  pe  profeţii  pe  care 
Allah  i-a  trimis. 

„Printre  ei  sunt  unii  care  stâlcesc  Cartea  cu  limbile 
lor,  pentru  ca  să  vă  facă  să  credeţi  că  (aceasta)  este  din 
Carte,  însă  aceasta  nu  este  din  Carte,  şi  ei  spun:  «Aceasta 
este  de  la  Allah»,  fără  ca  să  fie  de  la  Allah.  Ei  spun 
minciuni  împotriva  lui  Allah  cu  bună  ştiinţă.  ~  Nu  se 
cuvine  ca  un  om  căruia  Allah  i-a  dăruit  Cartea,  cârmuirea 
şi  Profeţia  să  spună  apoi  lumii:  «Fiţi  adoratorii  mei  şi  nu  ai 
Iui  Allah»,  ci  (se  cuvine  să  spună):  «Fiţi  supuşii  Domnului, 
pentru  că  voi  i-aţi  învăţat  (pe  alţii)  Cartea  şi  aţi  iscodit-o».” 
[Traducerea  sensurilor  Coranului  cel  Sfânt,  3:78-79] 

Profeţii  lui  Allah  (Pacea  fie  asupra  lor!)  le-au  cerut  mereu 
oamenilor  să  se  închine  numai  lui  Allah,  Unicului  Dumnezeu, 
Cel  fără  parteneri.  Ei  nu  le-ar  fi  cerut  niciodată  oamenilor  să  li 
se  închine  lor  sau  oricui  altcuiva.  Allah  ne  spune  în  Coran: 

„Şi  el  nu  vă  va  putea  porunci  să-i  luaţi  pe  îngeri  şi  pe 
profeţi  drept  Domni.  Oare  ar  putea  să  vă  poruncească 
necredinţa  după  ce  aţi  fost  supuşi  (ai  lui  Allah, 
musulmani )?!”  [Traducerea  sensurilor  Coranului  cel  Sfânt, 
3:80] 

Religiile  făcute  de  om  sunt  sunt  abominabile  înaintea 
Domnului  şi  nu  vor  fi  acceptate: 

„Doresc  ei  o  altă  religie  decât  religia  lui  Allah,  de 
vreme  ce  Lui  I  s-au  supus,  de  voie  ori  de  nevoie?  Toate  din 
Ceruri  şi  de  pe  Pământ  la  El  se  întorc.”  [Traducerea 

sensurilor  Coranului  cel  Sfânt,  3:83] 

Allah  va  accepta  numai  supunerea  adevărată,  ascultarea  în 
puritate  şi  pace  a  Poruncilor  Sale: 

„Acela  care  doreşte  o  altă  religie  decât  islamul,  nu-i  va 
fi  acceptată  şi  el  se  va  afla  în  Lumea  de  Apoi  printre  cei 
pierduţi.”  [Traducerea  sensurilor  Coranului  cel  Sfânt, 
3:85] 

Mesajul  tuturor  profeţilor  (Pacea  fie  asupra  lor!)  a  fost 
acela  de  a  crede  în  Allah  şi  de  a  urma  Poruncile  Sale. 


10.  „De  unde  ştim  că  Nobilul  Coran  este  într- 
adevăr  de  la  Dumnezeu?” 


Răspuns: 

Musulmanii  au  ceva  care  oferă  dovada  cea  mai  clară 
dintre  toate  -  Sfântul  Coran.  Nu  există  nicăieri,  pe  Pământ,  o 
altă  carte  la  fel.  Este  absolut  perfectă,  în  limba  arabă,  neavând 
greşeli  în  gramatică,  sensuri  sau  context.  Dovezile  ştiinţifice 
sunt  binecunoscute  în  întreaga  lume,  chiar  şi  printre  oamenii  de 
ştiinţă  nemusulmani.  Previziunile  din  Coran  s-au  adeverit  şi 
învăţăturile  sale  sunt  în  mod  clar  pentru  întreaga  omenire,  toate 
locurile  şi  toate  timpurile. 

Destul  de  surprinzător,  Coranul  însuşi  ne  furnizează  testul 
de  autenticitate  şi  oferă  provocări  împotriva  sa,  pentru  a-şi 
dovedi  veridicitatea.  Allah  ne  spune  în  Coran: 

„Oare  nu  cugetă  ei  la  Coran?  Dacă  ar  fi  el  de  la 

altcineva  decât  de  la  Allah,  ar  găsi  în  el  multe  nepotriviri!” 
[Traducerea  sensurilor  Coranului  cel  Sfânt,  4:82] 

O  altă  provocare  uimitoare  din  Cartea  lui  Allah: 

„Iar  dacă  vă  îndoiţi  de  cele  pe  care  le-am  pogorât 
Robului  Nostru  (Mohammed),  aduceţi  o  Sură  asemenea  lui 
(...)”  [Traducerea  sensurilor  Coranului  cel  Sfânt,  2:23] 

Şi  Allah  ne  provoacă:  „(...)  «Aşadar,  aduceţi  voi  zece 
Sure,  asemeni  lui  (...)”  [Traducerea  sensurilor  Coranului 
cel  Sfânt,  11:13] 

Şi,  în  sfârşit:  „(...)  aduceţi  voi  o  Sură  asemenea  lui  (...)” 
[Traducerea  sensurilor  Coranului  cel  Sfânt,  10  :  38] 

Nimeni  nu  a  fost  în  măsură  să  creeze  o  carte  ca  aceasta, 
nici  zece  capitole,  nici  măcar  un  capitol  asemenea  lui.  Coranul 
a  fost  memorat  de  mii  de  oameni  în  timpul  vieţii  lui 
Mohammed  (Pacea  şi  binecuvântarea  lui  Allah  fie  asupra  sa!) 
iar  apoi  această  memorare  a  fost  transmisă  de  la  profesor  la 
elev,  generaţie  după  generaţie,  de  la  o  naţiune  la  alta.  Astăzi, 
fiecare  musulman  a  memorat  o  parte  din  Coranul  în  limba 
arabă,  original,  aşa  cum  a  fost  revelat  în  urmă  cu  mai  bine  de 
1.400  de  ani,  chiar  dacă  cei  mai  mulţi  dintre  ei  nu  sunt  arabi. 
Există  peste  nouă  milioane  (9.000.000)  de  musulmani  care 
trăiesc  pe  Pământ  astăzi  care  au  memorat  în  totalitate  Coranul, 
cuvânt  cu  cuvânt  şi  pot  recita  întregul  Coran,  în  limba  arabă,  la 
fel  cum  a  făcut  Profetul  Mohammed  (Pacea  şi  binecuvântarea 
lui  Allah  fie  asupra  sa!)  cu  mai  bine  de  14  secole  în  urmă. 


11.  „De  ce  spune  Coranul  „Noi”  şi  „El”  atunci 

când  se  referă  la  Dumnezeu?” 

Răspuns: 

Aceasta  este  o  întrebare  bună  şi  o  chestiune  despre  care  şi 
cititorii  Bibliei  s-au  interesat.  Termenul  „Noi”  în  Biblie  şi  în 
Coran  este  regalul  „Noi”  -  de  exemplu,  când  regele  spune: 
„Noi  am  decretat  următoarele. „etc.”  sau  „Nu  suntem 
amuzaţi.”,  nu  indică  pluralul;  ci  descrie,  lingvistic,  cea  mai 
înaltă  poziţie.  Limba  engleză,  cea  persană,  ebraică,  arabă  şi 
multe  alte  limbi  prevăd  folosirea  termenului  „noi”  ca  formă 
regală. 

Atunci  când  Allah  foloseşte  termenul  „El”,  în  Coran,  este 
similar  cu  explicaţia  de  mai  sus.  Cuvântul  „El”  este  utilizat 
atunci  când  se  referă  la  Allah  din  respect,  ca  formă  de 
demnitate  şi  statut  înalt.  Ar  fi  cu  totul  nepotrivit  să  folosim  alt 
cuvânt,  care  nu  ar  transmite  o  înţelegere  adecvată  a  lui  Allah. 
Nu  este  corect  să  se  asocieze  cuvântul  „El”  cu  genul,  deoarece 
acest  lucru  ar  însemna  să  11  comparăm  pe  Allah  cu  creaţia  Sa, 
ceva  cu  totul  împotriva  învăţăturii  Coranului. 


12.  „Este  Allah  acelaşi  cu  Dumnezeul  evreilor  şi 
creştinilor?” 

f 


Răspuns: 

Da.  Cuvântul  în  ebraică  a  venit  de  la  „El”  şi  în  arabă  de  la 
„Elh”.  Cuvântul  pentru  „dumnezeu”  (a  se  vedea  litera  mică  mic 
„d”)  este  „Elah”.  Comparaţi  acesta  cu  „Eloi”  şi  „Eli”,  din  Noul 
Testament. 

Cuvântul  „Allah”  este  cuvântul  perfect  pentru  a-L  descrie 
pe  Dumnezeul  evreilor  şi  al  creştinilor,  deoarece  nu  permite 
gen,  nici  plural.  Prin  urmare,  atunci  când  cuvântul  este  folosit 
ca  în  „Eloihim”  sau  „Allahumma”  (acestea  ar  părea  să  fie  la 
plural  sau  genul  feminin)  devine  clar  că  este  forma  regală,  aşa 
cum  un  rege  s-ar  exprima  referindu-se  la  statutul  său  regal  în 
timp  ce  aduce  un  anumit  decret.  Regele  ar  afirma:  „Noi 
decretăm  următoarele...”  iar  el  vorbeşte  de  fapt  despre  poziţia 
sa  regală,  nu  la  plural. 

Nu  există  niciun  cuvânt  în  limba  română  pentru 
„Dumnezeul”  lui  Israel,  „Dumnezeul”  lui  Isus.  Aceasta  explică 
de  ce  ortografia  rămâne  aceeaşi,  indiferent  dacă  vorbim  despre 
un  „dumnezeu”  fals,  un  idol  sau  „Dumnezeul”  lui  Avrăm, 
Moise  sau  Isus  (Pacea  fie  asupra  lor!).  Observaţi  folosirea 
minusculei  „d”.  Aceasta  este  singura  modalitate  pentru  a 
prezenta  o  diferenţă  între  cele  două.  In  limbile  semitice,  este 
uşor  să  se  facă  diferenţa  dintre  un  „zeu”  şi  „Dumnezeu”,  din 
cauza  structurii  cuvântului  în  sine. 

Dovada  pentru  acest  lucru  este  destul  de  simplă.  Vizitaţi 
orice  motel  sau  hotel  şi  scoateţi  Biblia  care  se  află  în  sertarul 
de  lângă  pat  (din  curtoazia  Societăţii  Giddeon).  Nota  din 
interiorul  primelor  câteva  pagini  este  o  referinţă  la  traducerile 
Bibliei  în  27  de  limbi.  Al  doilea  exemplu  pe  care  îl  dau  este 
pasajul  din  Noul  Testament,  Evanghelia  după  loan  3:16,  în 
limba  arabă.  Versetul  începe  în  limba  engleză;  „Căci 
Dumnezeu  aşa  a  iubit  lumea ..”  iar  în  traducerea  arabă  cuvântul 
folosit  pentru  „Dumnezeu”  este  „Allah”. 

Biblia  în  limba  arabă  începe  cu  Cartea  Genezei  unde  se 
foloseşte  cuvântul  „Allah”  pentru  a-L  reprezenta  pe 
„Dumnezeul”  Creaţiei;  Adam  şi  Eva;  Noe;  Avrăm;  Ismael,  Isăc 

şi  Israel.  Prima  pagină  din  Geneza  conţine  cuvântul  „Allah”  de 
17  ori. 


13.  „Allah  îi  va  trata  pe  evrei  şi  pe  creştini  la  fel 
ca  pe  musulmani?” 


Răspuns: 

Da.  De  fapt,  evreii  şi  creştinii  care  au  crezut  în  Allah  ca 
Unicul  Dumnezeu  şi  au  ascultat  de  poruncile  trimise  cu 
mesagerii  lor  (cum  sunt  Avram,  Moise,  Isus,  etc.,  pacea  fie 
asupra  lor!)  sunt  menţionaţi  de  multe  ori  în  Coran: 

„Acestea  sunt  versetele  lui  Allah.  Noi  ţie,  (Mohammed), 
ţi  le  recităm  întru  adevăr.  Şi  Allah  nu  voieşte  nedreptăţirea 
lumilor.  ~  Ale  lui  Allah  sunt  cele  din  Ceruri  şi  de  pe 
Pământ  şi  la  Allah  se  întorc  toate.  ~  Sunteţi  cea  mai  bună 
comunitate  care  s-a  ivit  pentru  oameni.  Voi  porunciţi  ceea 
ce  este  drept  şi  opriţi  ceea  ce  este  nedrept  şi  credeţi  în 
Allah.  Dacă  oamenii  Scripturii  ar  fi  crezut  ar  fi  fost  bine 
pentru  ei.  Printre  ei  sunt  şi  credincioşi,  dar  cei  mai  mulţi 
dintre  ei  sunt  nelegiuiţi.”  [Traducerea  sensurilor 
Coranului  cel  Sfânt,  3:108-110] 

Oricine  crede  în  Allah  ca  fiind  singurul  Dumnezeu  şi  se 
străduieşte  în  a-i  urma  pe  cei  mai  recenţi  profeţi  (Pacea  fie 
asupra  lor!)  ar  putea  foarte  bine  să  fie  musulman  (supus 
Voinţei  lui  Allah)  şi,  ca  atare,  numai  Allah  poate  să  îi  judece, 
pentru  că  El  este  Judecătorul  Suprem. 

